gentaiscool/nusaparagraph_emot huggingface dataset:
Guah pêrnah datêng kê acara ngunduh mantu têmên guah. Guah nyang bukan dari suku Jawa, jadi tau sêdikit-sêdikit prosèsinyah. Pihak kêluarga pêngantèn lanang ngirimin wakil kê rumah mêmpêlai wadon buat minta ijin ngêbawa kêdua mêmpêlai mênuju têmpat diadainnyah ngunduh mantu. Prosès sêlanjutnyah, iring-iringan pasangan pêngantèn, orang tua mêmpêlai wadon, ama kêrabat bêrsiap mênuju lokasi. Pas sampè, dilanjutin prosèsi ngumbah kaki kêdua mêmpêlai ama aèr kêmbang sêtaman. Prosèsi dilanjutin ama dialog singkat sêbagè bêntuk pênyêrahan mêmpêlai wadon kêpada kêluarga lanang. Bèrès bêrdialog, pasangan pêngantèn kudu nêguk dua gêas aèr bêning nyang diminumin ama orang tua pêngantèn lanang. Abis onoh, ênyak dari pêngantèn lanang naro kaèn sindur pada pundak kêdua mempelai mênuju pêlaminan. Bêrikutnyah, pasangan pêngantèn ngêlakuin sungkêman dah. Rêsêp nyaksiinnyah!

Emotion: happy
Radit pun membuka pintu, dan terkejut. Di hadapannye, Jono berdiri dengan kokoh, mengacungkan tas kresek berisi tiga bungkus nasi goreng sembari berkata, “Sorry lama, tadi antre panjang, baru dapet, nih.” Kagak mau kaget sendirian, Radit langsung memanggil Lono. Mereka berdua sekarang berdiri dengan ekspresi kaget yang sama, menatap Jono di ambang pintu. Kenape, sih?!” tanya Jono, lalu berkata lagi, “Kok seperti habis ketemu hantu saja!” Radit diam aje sambil pelan-pelan melihat kaki Jono. Lono melakukan hal yang sama, demi memastikan apakah ntu Jono yang asli atau hanya hantu kembaran yang datang tanpa permisi. Karena udeh ketakutan ngeliat hantu jadinye die ngibrit lari ngacir biar kaga ketemu.

Emotion: surprise
Waktu sekolah ada acara jambore buat semua murid yang ngikut ekskul. Waktu itu, jamborenya di Cibubur. Kulem buat laki ama wadon kepisah. Cuman, pas baru pertama dateng, kagak ketauan mana kulem buat wadon ama laki. Udah gitu, dua-duanya juga lagi sepi banget. Kagak ada orang yang ngisi barang atu acan. Pas baru dateng udah enek banget gara-gara macet, langsung mabur ke kulem sekalian mau kencing. Pas udah nyampe ngeliat ada kulem yang kosong, langsung masuk aja. Kagak lama, ada bapa-bapa yang negor, kalo itu bukan kulem buat wadon. Bagusnya, belom ampe masuk wesehnya. Itu aja udah malu, pegimana kalo ampe keliatan rame orang laki.

Emotion: shame
Waktu kecil kan jamannye nyatain cinta lewat surat. Pas itu aye udeh SMP tapi belom pernah juga si ngerasain nyang namanye pacaran. Pas itu aye demen ama cowok di kelas, trus dengan nekat aye tulis dah tuh surat cinta, udeh kaga mikir malu lagi dah pas itu. Nah, pas itu aye taro dah di kolong meja pas pulang dan harapannye die bisa baca. Sialnye pas besok hari tuh duduknye diacak, dan cowok nyang aye bikinin surat cinta duduknye pindah. Trus suratnye dibaca ama temen aye nyang sipatnye saat itu tuh rese, trus tuh surat disebar. Udeh panik banget bakalan ketauan, untungnye aye kaga ketauan soalnye kalo ketauan abis dah dicengin tiap hari.

Emotion: fear
Fans kpop sekarang tuh makin merajalela, setiap ada konser ato apa tuh tiap fansnye pasti tuh berbondong-bondong. Padahal nyang aye tau tuh harga konser macem begitu tuh kaga murah, tapi mereka tetep lakonin tuh beli, padahal pan ya belom tentu juga keliatan orangnye nyang mana. Tapi kite mesti hargain, nyang namanya udeh ngefans pasti orang tuh bakal ngelakuin ape aje buat ketemu ama idolanye. Kaga cuma ketemu, liat bajunye aje tuh fans-fans udeh pada teriak-teriak kaga karuan kali. Emang sih aye akuin tuh laki-laki korea ngapa ya pada mulus-mulus banget, ya kaga heran kalo fansnya banyak, itung-itung buat cuci mata ya pan susah tuh dicari modelan begitu di Indonesia.

Emotion: happy
Jika kamu kagak ingin menggunakan parfum, losion, dan krim pelembap juga bisa digunakan sebagai cara agar badan wangi sepanjang hari. Kite ntu bisa mengoleskan krim, atau losion ntu wewangian setelah mandi agar wanginye lebih tahan lama. Produk beraroma seperti losion memang akan lebih tahan lama setelah dioleskan pada bagian tubuh yang lembap. Kulit kepala pun bisa menimbulkan bau kagak sedap jika kagak dirawat dengan baik. Untuk ntu, kite dianjurkannye untuk keramas, atau membersihkan rambut, dan kulit kepala dengan benar. Tujuannye ntu untuk mengangkat kotoran, dan minyak sehingga rambut pun bakalannye lebih bersih, dan memberikan aroma yang harum. Bersihkan kulit kepala secara menyeluruh saat mandi, beri pijatan lembut, dan hindari menggunakan kuku agar tidak iritasi. Setelah ntu, lanjutkan ke bagian helaian rambut.

Emotion: shame
Pêrbanyak minum aèr putih kalu pêndêrita ngalamin ênêk muntah têrus-têrusan. Kalu ada, kasih aèr kêlapa. Êluh juga bisa minum tablèt karbon aktip buat nyêrêp racun di dalêm saluran pêncêrnaan. Kalu ora ada tablèt karbon aktip, êluh bisa minum susu putih pêranti ngikêt racun di dalêm saluran pêncêrnaan. Sêlaèn onoh, minum susu putih wayah ngalamin gêjala kêracunan bisa ngêrangsang pêndêrita buat muntah sêhingga racun kêluar ama ora bêrèdar di dalêm awak. Tapi, kalu pêndêrita udah ampè ngalamin diarè, sêbaèknyah ora dikasih susu. Sêlanjutnyah, kalu pêndêrita kêracunan gêgarêsan mao muntah, usahain biar pêndêrita muntah dalêm kêadaan kêpala nunduk. Hal onoh dilakuin biar caèran muntah ora masup kê dalêm saluran pêrnapasan. Bêrikutnyah, kalu êluh ngêrasain kondisi awak bênêr-bênêr ora ènak, lêbih baèk langsung kê klinik atau rumah sakit têrdêkêt.

Emotion: disgusted
Nopèmbêr 2017 ngêjadi titik balik kêidupan Winda F. Basir, wadon kêlahiran Palembang nyang kini ngêrasa lêbih dêkêt dêngan Allah Swt. Awalnyah diah mêrupakan sosok nyang jauh dari-Nyah. Saban kali ada masalah nyang tuman dilakuin tibang mèwèk ama sêjênak ngêlupain masalah dêngan ngêriung barêng têmên-têmên. Winda mulè ngêdêkêtin diri kêpada Allah Swt. Pêrlahan, diah go mulè ngêganti pakèan nyang tuman dipakènyah dêngan pakèan nyang nutup aurat. Kêmudian, buat kali pêrtama pada Romadon 2018, Winda bisa ngêkhatamin Al-Qur'an, hal nyang sêlama ini ora pêrnah kêpikiran olèhnyah. Sêudah mutusin bêrobah, waktu molornyah kacau sêlama tiga bulan. Diah jarang molor karna ngêri ora bangun lagi. Winda ngêri kalu dirinyah mati dalêm kêadaan bêrbuat dosa. Kalu sêbêlon tobat Winda ngaku saban kali ada masalah tibang bisa mèwèk ama ngêlupain sêjênak dêngan ngêriung barêng têmên, kali ini diah tibang bisa bêpasrah ama nyêrahinnyah kêpada Allah Swt.

Emotion: fear
Prank adalah candaan yang mengandung hal-hal yang dianggap negatif. Dalam bahasa Indonesia, prank adalah istilahnye ntu yang juga mengacu pada kelakar, olok-olok, seloroh, hingga senda gurau. Sekarang ntu, prank adalah istilah yang dimaknainye sebagai suatu candaan, atau guyonan yang dapat dikatakannye membohongi seseorang, dan bersifat mempermainkannye, sebenernye dalam Islam ntu dilarang becanda tapi ada kebohongan didalemnye. Hal ntu diatur sedemikian rupa seolah-olah serius namun ternyata hanyalah bohongan, sehingga target prank merasa merasa malu, kaget, tidak nyaman, atau keheranan. Prank atau lelucon praktikal sering digunakan dalam unggahan video di media sosial populer seperti Intagram dan YouTube dengan tujuan mengangkat popularitas pemilik akun. Sehubungan dengan itu, maka praktik prank harus mengacu pada hukum UU ITE agar tidak terjadi penghinaan atau pencemaran nama baik. Walaupun bertujuan untuk bercanda, prank dapat merugikan orang lain. Apelagi, prank adalah tindakan mempermainkan orang lain sehingga orang tersebut terlihat bodoh. Tentunye kite harus tahu batas dalam melakukannye, karena kalau kagak hal ntu bisa berbahaya, dan merugikan bejibun orang.

Emotion: surprise
Alsa nikah pas taon 2022. Die seneng bener karena bakalan nikah sama cowok yang udeh disukain sejak die lulus SMA. Entu cowok seniornye Alsa pas SMA, yang penggemarnye banyak bener kayak kacang goreng. Pas bulan September taon 2021, keluarganye Alsa dan keluarganye entu cowok setuju buat nikah, terus ketemuan buat minte secara resminye. Abis entu semua prosesnye berjalan lancar dan cepet bener. Bulan Desember, Alsa dilamar secara resmi ama entu cowok. Terus mereka sepakat buat nikah pas bulan April 2022. Akhirnye bulan April dateng juge. Alsa nikah ama entu cowok. Alsa seneng bener karena akhirnye bisa jadian sama seniornye yang baru die taksir pas sama-sama udeh lulus SMA.

Emotion: happy
Sêbuah baliho gêdé bêrisi ucapan ulang taun di simpang Gelael Sei Panas, Batam, nyuri pêratian warga nyang ngêlintas. Têrnyata, baliho onoh adalah kêjutan dari sobatnyah. Di ulang taunnyah, wadon onoh ngungkapin rasa kagèt sêkaligus têrharu. Mênariknyah, rasa kagèt punya dampak positip têradêp awak. Mênurut Tania Luna, pênulis Surprise: Embrace the Unpredictable and Engineer the Unexpected, rasa kagèt punya êmpat pasê, yakni ngêbêku, ngênyari, ngêrobah, ama ngêbagi. Nah, wayah ngêdapêt kêjutan ulang taun sêpêrti kêjadian tadi dan nyêritain kêjadiannyah kêpada orang laèn, mangka ênih masup kê dalêm tahap ngêbagi. Mênurut Tania, hal ênih ngêbantu diri lêbih ngênikmatin momèn nyang ora kêpikiran ama ngêbèbasin diri dari hal nyang disêbut bêban kognitip kêjutan.

Emotion: surprise
Normalnya orang emang kagak bisa langsung cepet mikir jernih pas lagi kayak gitu. Jadi orang yang takut ngadepin kayak gitu emang wajar. Jadi, kita bisa ngindarinnya pake cara-cara laen. Hindarin tempat-tempat yang peteng, atawa yang lampunya remang. Kalo di rumah sendiri ada rasa takut misalnya, taro lampu yang terang di semua tempat, apalagi di kulem. Kalo mulaiin ngerasa ngeri, pikirin yang kocak-kocak. Bayangin kalo setan itu bentukannya kocak atawa pikirin yang kocak yang kagak ada sangkutannya ama setan sama sekali. Jangan lupa, yang paling penting itu terus bedoa. Itu bikin kita yakin setan juga ciptaan-Nya, kagak bisa ngapa-ngapain kita kalo kagak ada izin dari-Nya.

Emotion: fear
Kalo anak kite udeh terlanjur jadi korban bully ya kaga ada kata terlambat juga. Malah kite punya peran penting biar anak tuh sembuh dari trumanye. Karna kalo kote diemin menurut pengalaman tuh bisa depresi malah ampe bisa bikin bunuh diri tuh orang nuanh di bully. Kite juga jangan bosen tuh buat bimbing ama ngelundingin anak kite. Kalo anak udeh dibully kite harus dampingin tuh ampe anak kite sembuh baru bisa dilepas lagi. Dilepas juga kaga bener-bener dilepas, kite kudu ati-ati takut jadi korban bully lagi. Kaga ada salahnye juga kite ajarin anak kite buat bela diri supaya kaga jadi korban bully lagi.

Emotion: fear
Dunia gawè masing dalêm wayah transisi akibat Covid-19. Mêski kita udah mulè kêbiasa ama cara gawè nyang baru, masing ada bêbêrapa hal nyang bisa kêdampak. Sêbagè pêgawè, ada baèknyah êluh ngêtauin jênis-jênis PHK nyang bisa têrjadi. Dari sisi pêrusahaan, mênurut Undang-Undang Nomor 13 Taun 2003 têntang Kêtênagakêrjaan, didantain di pasal 164 ayat 1 bahwa salah atu alêsan bêrtêrima buat PHK adalah pêrusahaan ngalamin kêrugian sêcara têrus-têrusan sêlama dua taun atau kêadaan ngêmaksa (force majeure). Didantain juga di pasal 165 bahwa PHK bisa dilakuin ama pêrusahaan kalu pêrusahaan pailit. Sêlain onoh, salah atu nyang têrjadi akhir-akhir ênih juga didantain di pasal 163, yakni “pêrobahan status, pênggabungan, pêlêburan, atau pêrobahan kêpêmilikan pêrusahaan ama pêgawè/buruh ora bêrsêdia ngêlanjutin hubungan gawè”.

Emotion: sad
Sewaktu sekolah menengah pertama, aye hampir selalu ngedapetin juara kelas di sekolah. Aye belajar dengan bener-bener sungguh-sungguh. Aye juga ikut banyak les, ikut les yang pribadi gitu sama temen-temen kayanyanye cuma ber limaan di rumah temen kadang di rumah aye. Terus ikut les di bimbingan belajar macem sekolah tapi ini tempat kursus. Kalo ntu tempat les satu kelas biasanye kurang lebih 10 orangan jadi lebih banyakkan gitu. Ternyata aye emang lebih cocok ikutannye yang orangannye dikit jadi lebih fokus atau aye les nye kaga barengan sama temen-temen deket aye. Karena waktu ntu aye akhirnye kaga fokus belajarnye pas di bimbingan belajar. Aye malah kebanyakkan maen-maen becandanye dibandingin belajarnye karena ntu die lesnye barengan sama temen-temen deket aye. Akhirnye sia-sia dah aye udeh keluar duit, buang waktu tapi hasil nilai-nilai di sekolahan pade kurang bagus.

Emotion: sad
Kepergok pake baju yang samaan dengan orang asing ntu emang kaga asik, ape lagi di tempat umum ntu terkadang memang jadi momen yang memalukan. Kagak heran, bejibun orang memilih untuk menghindar atau menjauh, saat melihat orang lain mengenakan baju mirip seperti dirinye. Namun baru-baru ntu sebuah momen lucu terekam dalam sebuah video yang viral di TikTok @anachanw00. Video ntu tersebut memperlihatkannye seorang anak yang sedang ada di sebuah pusat perbelanjaan. Tiba-tiba aje, anak tersebut menarik tangan seorang perempuan yang mengenakan atasan biru, celana hitam, dan hijab berwarna senada. Ternyata die menduga bahwa perempuan ntu tersebut adalah ibunye. Usut punya usut, sang ibu juga datang ke pusat perbelanjaan tersebut menggunakan baju yang sama seperti perempuan tadi, hingga anaknye menduga ntu adalah ibunye die sendiri.

Emotion: shame
Ari sial enih, sialnye, kagak ade di kalender. Jadi, pekara celane bemasalah aje bise tejadi kapan aje dan kagak ngitung segenting ape kondisi nyang kite alamin. Kebayang, lagi ade rapat ato meeting bulanan ame direksi, terus kite, nyang ude bise ngasi paparan luar biase bagus pekara kinerja dan hasil kerjaan kite, ujug-ujug ketiban sial gegara ngambil spidol nyang jatoh di bawah, tapi posisinye dengan nunduk. Posisi nunduk enih makse si celane naik dan makin ketat di bagian paha ame pantat. Makanye, sering bangat kejadian celane robek kalo lagi di posisi nungging ginih. Nah, enih lagi robeknye pas lagi ade direksi di depan mate. Malunye ude di ujung angkase dan kek pengen buru-buru pamit keluar ruangan buat nemuin tukang jait saat ntu juge!

Emotion: shame
Kalo kita jalan-jalan ke taman kadang kita kebingungan pegimana kalo kita pengen kencing, soalnya jarang banget ada kulem atawa weseh. Biasanya bocah yang diajak maen juga pada minta kencing. Bagusnya, sekarang udah ada taman yang nyediain kulem di dalemnya. Walopun cuman atu, lumayan banget lah bikin bocah kagak ngewer di celana. Pas masuk, langsung kaget banget. Dalemnya udah pada bekerak, kayak weseh pelem horor. Ada ember item ama gayung yang udah dekil. Ngeliat kondisinya begitu, udah kepikiran kerannya mati. Eh, pas dinyalain aer kerannya nyembur banget. Cuman, sebelom bocah kencing, bersihin dulu dah itu wesehnya diguyur-guyurin yang bedebu. Kayaknya, itu weseh jarang banget ada orang yang mau make. Udah seneng di taman ada weseh. Sayang banget ada weseh atu-atunya malah jorok banget gitu.

Emotion: disgusted
Kaga perlu takut disuntik, karna pada dasarnye tuh disuntik kaga sakit. Yang bikin disuntik rasanye sakit banget tuh ya karna kite udeh mikir sakitnye aja sih. Orang cuma jarum kecil, abis di tusuk juga darahnye kaga keluar banyak. Tapi kite juga jangan sembarang ama jarum suntik soalnye kan bisa bikin tetanus, Kalo pun kite kaga takut disuntik tapi tetep juga ati-ati ama jarum suntik. Karna ade juga tuh jarum suntik nyang malah bahaya buat kesehatan. Kaya pake narkoba contohnye, kan ada juga tuh nyang dipakenya ama suntikan. Kalo nyang kaya gitu mah mesti dihindarin trus kalo perlu kaga usah tau.

Emotion: fear
Banyak hal nyang bakalan keilangan kalo udeh ngerasain bencana alam nyang gede. Kalo pun harta nyang ilang kan bisa dicari, cuma kalo nyawa pasti berat banget tuh buat nerima kenyataan kalo ada anggota keluarga nyang jadi korban. Apalagi sampe ngerasain bencana gede trus harus keilangam kedua orang tua, pasti kan berat banget buat dihadapin. Cuman untuk hal kaya gini pemerintah harus pikirin banget, karna kasian dah bisa ilang arah gara-gara keilangan kedua orang tua. Belom tentu pihak keluarga nyang laen tuh mau nerima, kan makin berat tuh idupnye. Pokoknye mesti diperhatiin dah anak-anak macem itu karna pasti trauma nyang die rasain tuh dalem banget.

Emotion: fear
Ade banyak hal yang nyenengin dan terjadi di dalem idupnye Wila. Wila bener-bener bersyukur atas entu semua. Kayaknye susah buat milih cuma 1 mane yang paling nyenengin buat Wila soalnye semuanye entu kayaknye bener-bener nyenengin dan berharga bener. Tapi mungkin kalo disuruh milih salah satu entu adalah hari pas die nerima rapot, setelah selama 1 semester die dibantu si jenius Yeol dari kelasnye, dan nilainye die ningkat pesat. Pengalaman ambil rapot dengan hasil yang muasin, peningkatan nilai dan ranking yang bener-bener pesat, dan masa-masa diajarin sama Yeol selama 1 semester entu bener-bener jadi pengalaman paling menyenangkan dalem idupnye Wila deh.

Emotion: happy
Ngêjadi korban PHK puguh ngêja pêrasaan campur aduk. Hal nyang kudu dilakuin abis ngênata ati abis PHK adalah mêrèksa kondisi keuangan pribadi. Buat nyang nanggung idup kêluarga, ênih kudu dilakuin sêcara nyêluruh karna dêngan ngilangnyah pênghasilan, mangka sêmuah kêgiatan bakal kêpêngaruh. Hal nyang kudu dipêrèksa adalah simpênan ama dana darurat, jumlah utang ama angsuran kridit, jumlah piutang, pênghasilan dari inpèstasi, ama bêdasarkan pêngêluaran bulan lalu, cêli lagi mana nyang bisa diilangin atau dikurangin. Nyok, ajak kêluarga buat milu ngêbahas pêngêluaran mana nyang bisa dihèmat supaya sêmuah ngêmahamin pêrobahan kondisi ênih dêngan ikhlas. Buat anggota kêluarga nyang masing kêcit, ontong lupa ngêgêdéin ati mêrèka bahwa kêluarga bakal baèk-baèk ajah supaya mêrèka ora kuwatir bêrlebihan.

Emotion: sad
Diintilin ama orang yang kagak kita kenal emang bikin ngeri. Apalagi kalo diintilinnya di jalan yang kayaknya kagak ada orang. Kita bakalan ngira yang kagak-kagak. Nah, biar kita bisa jaga, ada yang kudu kita lakuin kalo ada orang yang keliatan mau ngintilin kita. Pertama, kalo bisa kita kudu selalu jalan di tempat yang rame. Kalo emang pas kita jalan emang udah mulai sepi lantaran udah jem malem, kita cari tempat yang banyak toko. Kalo ada orang yang kayaknya ngintilin kita, kita masuk ke toko itu. Pilih toko yang lampunya penter ama kacanya ngablak. Dari situ, tunggu ampe bener-bener aman. Kalo kita bisa ngelawan, kita lawan orang yang ngintilin kita.

Emotion: fear
Saat kita merasa dunia kaga adil, mungkin ada beberapa cara yang bisa kite lakukan saat kita diperlakukan kagak adil, untuk mengelola perasaan kite, ya ntu; Bersabar, intropeksi diri, mendekatkan diri kepada Allah, bercerita kepada teman, meminta nasehat dari teman, dan merefresingkan diri. Mungkin ntu cara yang bisa kita lakukan saat kita diperlakukannye kagak adil, boleh aje kita merasa sedih, kecewa, sakit hati dan hancur. Namun jangan sampe hal-hal buruk tersebut larut dalam perasaan kita terlalu lama, karena bisa menyebabkan penyakit hati, dan membuat kite menyalahkan bejibun komunitas disekitar kita yang kita anggap sebagai penyebab rasa ketidakadilan yang kite dapat. Padahal seharusnye kite lebih tahu kenape kita diperlakukan kagak adil cobalah mengintropeksi diri kenape diperlakukannye tidak adil, apa yang salah pada diri saya,dan jika sudah menemukan cobalah perbaiki supaya kita tidak mendapat perlakuan tidak adil untuk yang kesekian kalinye. Tapi jika kita tidak menemukan juga memohonlah kepada Allah supaya kita tidak lagi mendapatkan perlakuan tidak adil dari orang-orang disekitar kita dan mohonkanlah ampun Allah kepada siapa saja yang memperlakukan kita tidak adil dan semoga mereka mau membuka hati dan berbuat baik kepada kita.

Emotion: angry
Percaya adalah salah satu modal penting dalam hubungan. Jika kagak bisa saling memercayai, kamu, dan pasangan akan sulit menjalani hubungan yang sehat. Dengan rasa percaya tersebut, maka akan timbul rasa hormat di antara pasangannye. Jika kepercayaan yang udeh kamu berikan kepada pasangan udeh dilanggar, ntu artinye die juga udehh kagak lagi menghormatim, baik sebagai pasangan romantis, atau individu. Itulah mengapa dia bisa menggoda, bercumbu, atau berhubungan seks dengan perempuan lain. Jadi, saat pasangan beralasan dia khilaf, atau lupa dirinye karena udeh digoda oleh selingkuhannye ntu, jangan percaya. Masalahnye bukan karena die tergoda, tetapi mengapa dia kagak bisa menahan godaan yang datang kepadanye.

Emotion: angry
Jane entu hobinye maen, kagak inget waktu, dan abis entu tugas-tugasnye baru die kerjain dengan ngebut deh. Nah kalo udeh gilirannye kudu ngebut tugas, Jane akhirnye udeh kagak ade waktu buat ngebadog dengan normal dan teratur, serta sehat. Die juga kagak tidur-tidur. Apelagi biasanye di akhir semester entu, proyek-proyek akhir kuliah kudu dikumpulin, ade kuis, dan pastinye kudu nyiapin buat ujian akhir semester. Kalo udeh kayak gitu, kacau udeh makinan idupnye si Jane. Die pernah selame kurang lebih seminggu, tidurnye cuma tidur ayam. Bahkan ngebadog pun juga asal bener pas di kampus. Nah entu semua akhirnye bikin die ngalamin beragam keluhan medis. Die pun kaget bener pas divonis sakit parah. Nyok deh atur idup!

Emotion: surprise
Kalo ade kecelakaan nyang tejadi di depan mate ente, terus ente nyang kaget, kagak kebiasa, ame degdegan parah pas liatnye, ade baenye mikir due kali kalo mao nolongin korban. Apelagi, kalo gejalanye belanjut ampe ke ngerasa mual, pusing ampe kek melayang, pandangan ente nyang tadinye korban kecelakaan ame orang-orang laen jadi kabur ato mirip-mirip ame orang nyang matenye mines, tapi kelupaan make kacamate, ame kuping ade bunyi nging-nging nyang kagak ade asalnye dari luar, nah, udeh, mending nepi ato neduh dulu kalo emang cuacanye lagi panas. Ntu, kalo menurut dr. Pittara dari Alodokter, tande-tande beberape detik lagi ente bakal pingsan. Nah, daripade nambah-nambah jumlah korban, ade baenye kagak perlu ngedeket ke mereka dulu ampe diri ente kuat pisik ame mentalnye.

Emotion: fear
Kêsêdihan ama kêsêpian kadang datêng iring-iringan. Onoh adalah pêrasaan alami nyang pêrnah dilaluin saban orang pada wayahnyah, apahlagi kalo rasa kêsêdihan ama kêsêpian onoh tumbuh wayah êluh idup dèwèkan. Ampir semuah orang ngalamin tingkatan wayah onoh, mungkin wayah ngêrantau ngejar pêndidikan atau karièr. Jadi, kêsêdihan ama kêsêpian onoh wajar dirasain dan ora sêlamanyah buruk ngalamin rasa sêdih ama sêpi karna idup dèwèkan. Kalu rasa sêdih ama sêpi onoh diliat dari cara pandang nyang positip, hal onoh bisa ngêjadi waktu nyang pas buat intropèksi ama ngênal diri dèwèk lêbih dalêm lagi. Mêski banyak stigma sosial nyang jêlèk, nyatanyah kêsêndirian punya bêjibun manpaat juga.

Emotion: sad
Sebenernye rasa takut kalo kite sendirian tuh ada di dalem fikiran kite doang. Apalagi kalo sepi kan fikiran kite makin ke mana-mana. Nah dari situ tuh aye suka ngerasa bener juga kalo aye punya kegiatan malah kaga kerasa tuh iseng. Kalo udeh cape banget kan suka ketiduran, nah kalo begitu ampe pagi mao sendirian juga kaga berasa. Jadi, dari pada kepikiran kalo lagi sendiri mending di isi aje tuh waktu luang ama ngapain kegiatan-kegiatan nyang bikin kite kaga kepikiran. Dari pada ngurung diri kan malah kite jadi makin iseng trus juga malah kite jadi serem dan kepikiran nah bisa jadi timbul halusinasi.

Emotion: fear
Waktu ntu aye kebetulan dewekan bae di kios, kebetulan nyang laen lagi pada off. Ada dua orang lelaki macem preman pasar, nyang tampilannye kusem, serem, kurus, bau rokok, ame bau alkohol malak duit 200 ribu ke aye. Alasannye buat keamanan ame listrik supaye tetep nyala kalo lagi dewekan malem-malem. Aye dipepet ke tembok ama tu dua orang. Aye waspada ngelihat ke tangannye, die orang ngambil piso dari balik pakeannye. Buset dah serem bener, akhirnya mah aye nyerah bae dah, aye ngasiin duit 200 rebu. Biar kata tengari bolong aye kagak kepengen keilangan nyawa lantaran ngelawan dua preman. Apelagi cuman babeh aye nyang jago karate, aye mah kagak sama sekali. Nah pas besokannye aye nyari di internet kondisi di wilayah tempat gawe aye nyang belom lama ditempatin. Ntu tempat katanye emang lagi rawan ama preman, makin serem aja aye mau gawe, ada-ada bae.

Emotion: fear
Selama ini pan aye dilatih kalo mau beli ape-ape harus nabung dulu, selaen seneng tuh ngerasa kalo barang nyang kite beli dari duit sendiri juga banyak manfaat laen. Selama inia ye ngerasain pan tuh, aye jadi orang nyang kaga suka foya-foya trus lebih sayang ama barang nyang dibeli. Kaga cuma itu, kite juga jadi disiplin nih, jadi sering ngalahin egois kalo mau beli sesuatu karna ada barang nyang lebih penting buat dibeli. Kaga cuma itu aja, kite jadi bisa tuh ngelola duit, buktinye dari smp tuh aye dipercaya buat jadi bendahara, ampe kuliah juga jadi bendahara karna pengeluaran ama pemasukan nyang aye bikin tuh rapi ama jelas.

Emotion: happy
Delvano Adhitama entu kalo kate temen-temennye cuek bener, tapi sebagai temen-temennye, mereka tau kalo Delvano entu baek dan perhatian. Buktinye aje, Delvano selalu masakin mereka badogan sehat supaye mereka kagak terus menerus ngebadog badogan instan, badogan beku, dan badogan yang kagak sehat laennye. Tapi kalo orang-orang yang kagak bener-bener kenal Delvan, atau orang yang baru kenal Delvan, Delvano bakalan dianggep cuek karena emang jarang bener nunjukkin perasaannye. Nah suatu hari, die naksir sama seorang cewek. Delvan juga yakin kayaknye entu cewek juga naksir die. Eh tapi akhirnye entu cewek keburu sama yang laen karena die pikir Delvano kagak ade rasa sama die. Entu jadi salah satu penyesalan Delvan dalem idup.

Emotion: sad
Buat lulusan baru sekarang, jangan terlena ama keadaan. Kalo kite sekarang masih disokong ama orang tua tuh harusnye kote udeh was was. Kote mesti cari cara supaya kite udeh mantep berdiri di kaki sendiri, karna kaga selamanye kite bisa bergantung ama orang tua. Nah, dalem hal pekerjaan kite juga harus sungguh-sungguh, jangan mao jadi gitu-gitu aja, harus ada peningkatan di setiap taunnye. Banyak belajar, kaga usah cuma ngandelin kite dari lulusan tempat kuliah nyang bagus, itu udeh kaga berlaku sekarang. Nah, kalo ada orang baru nyang kopenten, kite bisa ditendang suatu waktu. Jadi, tingkatin juga kemampuan kite, jangan cuma ngandelin apa nyang kite capai.

Emotion: angry
Tentu kagak ingin terus-menerus diliputi ketakutan yang kagak wajar, bukan? Berikut beberape cara menghilangkan fobia muntah, cara mengatasinye ntu tentu harus diberikan treatment penanganan psikologis, seperti terapi exposure. Jadi, penderita didekatkan dengan sumber ketakutannye secara bertahap, kata psikolog Ikhsan. Kemudian, bisa juga dengan melakukan terapi CBT untuk mengatasi ape yang menjadi penyebabnye. Misalnye, karena pemikiran negatif, dan irasional terhadap muntah. Terapi CBT mengulik ape pemicunye, kemudian terapis akan membantu mengatasinye secara perlahan. Terapi lingkungan dilakukan dengan mengunjungi tempat yang dihindari penderita, dan diasosiasikan dengan risiko muntah, seperti bar, restoran, atau toilet umum. Mereka juga bakalan mengonsumsi ganyeman yang biasanye mereka hindari, untuk secara bertahap membangun toleransi mereka, dan mengurangi kecemasan mereka.

Emotion: disgusted
Pènsiunan pêgawè nêgêri sipil Dinas Pêndidikan Pêmuda Olahraga DIY, Wahyu Kirto Laksono, ora bisa nyêmbunyiin èksprèsi kagètnyah wayah nêrima hadiah sêbuah unit mobil Daihatsu Ayla warna silpêr di halaman Balè Kota Yogyakarta pada Sêlasa, 23 Juli 2019. Sêorang baba nyang tinggal di Pêrumahan Nogotirto Trihanggo, Slèman, Yogyakarta, onoh ngêjadi pêmênang utama undian bêrhadiah Tabungan Istimèwa nyang digêlar mêringêtin ulang taun bank pêmêrentah Kota Yogyakarta, Bank Jogja kê-58. Tabungan Istimèwa onoh adalah tabungan aman bagi sêluruh nasabah Bank Jogja dêngan bunga nyang kompêtitip. Tabungan Istimèwa juga ngasih banyak hadiah, cukup dêngan nabung Rp100.000,00 ama kêlipêtannyah, nasabah bêrhak buat ngêdapêtin poin nyang bakal diundi saban taunnyah.

Emotion: surprise
Kabar netizen menemukannye ntu belatung di nasi Padang sempat heboh di media sosial. Ternyata sebelumnye ada seabrek-abrek kasus belatung yang ditemukan pada ganyeman. Belatung bakalan muncul secara alami pade ganyeman yang udeh busuk. Jadi kalau ganyeman sampe udeh mengandung belatung, tandanye ganyeman ntu udeh kagak layak digares. Pengalaman ngegaresin ntu ganyeman yang udeh mengandung belatung ternyata pernah dialami beberapa netizen. Dirangkum dari berbagai sumber, berikut kisah menjijikan netizen yang ngegares ntu ganyeman dengan belatung. Pengguna akun twitter @rizkafebilaa atau Ica pernah ngegares ati ampela. Bentuk ati ampela yang dililit usus ntu harus disantap perlahan. Ica kaget saat mendapati ganyemannye ntu udeh dikerumuni belatung. "Dulu ada pernah kejadian, beli ati ampela lagi enak2 ngegares karna emang lagi laper, terus pas di buka lilitannye, dan beloman sadar masih terus ngegares. Sadar-sadar pas belatungnye udah nyebar di seluruh ganyeman" beber Ica.

Emotion: disgusted
Seneng emang kaga kebendung kalo kite ketemu idola, tapi ade baiknye kita ikutin tuh aturan-aturannye. Jangan ampe kegembiraan kite ngerugiin orang lain. Contoh kecil deh, banyak anak remaja nyang belom punya penghasilan tuh pade bisa nonton konser, padahal kenyataannye kaga semua orang tua mampu buat ikutin kemauan anaknye. Nah kalo udeh begitu, peran kite sebagai orang tua mesti tuh kasih pengarahan kalo ngefans tug boleh tapi jangan ampe maksain. Boleh-boleh aja mau nonton konser idola trus ketemu idolanye tapi sesuain ama kantong kite. Ketemu idola juga kaga mudu-mudu harus nonton konsernye, kalo kite lagi beruntung bise aje kite ketemu di bandara trus kepapasan, ya walaupun dijagain dengan ketat.

Emotion: happy
Kagak kerasa akhirnye Jane udeh kuliah semester 7. Dari 2018 die udeh mulai kuliah sampe sekarang taon 2021 die udeh semester 7 dan lagi jalanin magang. Perusahaan tempat die magang entu perusahaan baru dan pekerjanye masih dikit bener. Walaupun pekerjanye dikit, entu perusahaan bener-bener progresif dan banyak program serta proyek yang udeh direncanain ataupun lagi dilajanin. Nah sebagai pemagang di sono, Jane punya tugas yang cukup banyak karena emang proyek di entu perusahaan banyak. Pas awal-awal Jane magang, emang lagi banayk bener proyek yang baru dilaksanain dan butuh waktu serta energi lebih banyak. Jadinye Jane sering banget lembur pas awal-awal entu. Nah makin lama, Jane jadi makin sering marah tanpa sebab saking banyaknye kerjaannye die. Tapi untungnye, pas udeh di pertengahan-akhir, pekerjaannye Jane udeh mulai berkurang, jadinye Jane udeh jarang marah tanpa sebab.

Emotion: angry
Soal bencana alam lagi, sesiap apa pun orang ngadepin bencana tapi kan gaada nyang bisa jamin nyang terjadi ama kite kalo ada bencana. Kite kudu mandiri tuh ama idup, jangan mentang-mentang idup berkecukupan malah kaga nerima ama nyang terjadi dengan diri sendiri nyang disebabin ama alam. Kite punya pikiran buat mandiri, supaya kalo ada ape-ape tuh kite kaga nyusahin. Terus kite tuh harus nerimain karna kan kalo ada bencana pasti tidur ama ngapain tuh di pengungsian jadi di situ belajar dah buat nerima kenyataan. Harus berani ngadepin sesuatu nyang kaga pernah kitw banyangin sebelumnye. Trus nyang terkahir kite harus semangat ngejalanin idup.

Emotion: fear
Kalo ngomongin Pura Taman Ayun ntu Pura Paibon/Pedarman Raja Mengwi buat muja roh leluhurnye dari raja-raja nyang diwujudin terus dibangunin gedong Paibon, ame dibangunin pula meru-meru buat muja ame persembahyangan buat pare Dewa buat masyarakat kerajaan Mengwi dalem minta kesejahteraan. Pura Taman Ayun lokasinye di Kecamatan Mengwi, Badung, Bali, Indonesia. Taman eni ade juge Pura Taman Ayun eni peninggalan bersejarah dari kerajaan Mengwi. Tempat wisata eni nyang paling cakep kalo diliat-liat selame di Bali ntu Taman Ayun Mengwi, Di dalem lokasi eni, aye ngambil sebregan foto ame nyoba nerapin komposisi fraDi sebelah kiri bangunan taman eni, ade sebuah pondok terbuka, dimane ade seniman nyang lagi melukis. 

Emotion: happy
Nah, pas ada applikasi buat beli tiket pesawat ama bus teryata lebih mudah. Soalnye kalo kite kaga jafi berangkat duit kite bisa balik lagi, meskipun kaga balik 100%. Nah, kalo begitu kan tiba-tiba kaga jadi berangkat ya kaga rugi-rugi amat. Pokoknya sekarang kebantu banget dah semenjak ada applikasi-applikasi di handphone. Segalanye jadi lebih gampang, kaga perlu montang-manting lagi cari tiket di terminal bus. Tinggal dateng aja pas hari H berangkat trus tinggal duduk manis dah. Pokoknye ada teknologi ini bikin kite kaga repot dah mao ngapa-ngapain, semuanye ada tinggal nyari aja tuh di dalem hp. Pokoknye urusan apa aja jadi gampang dah, top emang bener-bener aye akuin.

Emotion: surprise
Pernikahan entu hari yang berbahagia bagi banyak orang. Nah karena entu adalah hari berbahagia, soalnye kedua orang yang saling cinte nikah dan mereka serta masing-masing keluarganye bersatu secara resmi, pengennye secepetnye dilaksanain. Tapi selaen pernikahan entu hari berbahagia, entu adalah hari yang sakral juga. Karena ade banyak orang yang saksiin buat peresmpian penyatuan entu dua orang beserta keluarganye mereka masing-masing. Make dari entu walaupun pernikahan adalah hari berbahagia, entu juga hari yang penting dan sakral, makenye jangan keburu-buru buat laksanainnye. Harus tentuin waktu yang pas. Harus nyiapin segala sesuatunye dengan detail. Nyok mulai nabung deh kalo belom nikah, soalnye perlu!

Emotion: happy
Makin dewasa umur tuh teryata makin susah nyari temen, mangkanye ye suka girang banget kalo ketemu temen lama. Soalnya, kalo ama temen baru tuh belom tentu bisa cerita enak trus mengalir gitu. Tapi, kalo ama temen lama, rasanya ketemu sebentar tuh kurang, kaya banyak nyang belom diceritain. Walaupun sekarang kan udeh ada tuh media sosial, tapi ya beda rasanya kalo kaga ketemu langsung. Mangkanye tuh kalo ketemu temen lama suka kaga inget waktu, karna waktu juga jalannye kaya cepet gitu. Namanya juga kehidupan ye, makin tua makin ade aja urusan, belom lagi urusan kalo udeh punya pasangan hidup, jadi ketemu temen lama tuh suka susah.

Emotion: surprise
Pas entu aye SMP. Aye tinggal di asrama. Kebetulan suatu pagi aye dapet tugas piket buang sampah. Aye pun turun dari lantai tiga ke lantai satu. Pas lagi jalan ke pusat pembuangan sampah, aye ngerogoh kantong bajunye aye. Pas aye rogoh kayak ade segumpelan kertas gitu. Aye pun akhirnye narik entu gumpelan kertas keluar. Eh kagak taunye entu gumpelan kertas adalah beberape lembar duit 20 rebunye aye yang secara kagak sadar aye taro di kantong baju. Aye yang pas entu tinggal di asrama dan duit udeh sekarat, beberape lembar duit 20 rebu pun aye anggep jadi harta karun. Aye pun kaget dan seneng karena nemuin entu harta karun.

Emotion: surprise
Sebelum temuan kulit ular di kemasan roti ntu ada juga kisah ganyeman di hotel yang mencuri perhatian publik. Hal ntu terjadi setelah tamu hotel sengaja memasak ganyeman berupa kepiting rebus di fasilitas teko listrik yang ada di kamar hotel. Hal ntu sungguhlah aneh, dan kaga boleh, karena seafood suka bau amis, apelagi kalo nyucinye, menyajikannye ntu ganyeman kaga dengan bener bahan-bahan, dan pengolahannye. Kejadian ntu terjadi di sebuah hotel Jepang. Menurut Sora News 24, hotel itu menuntut ganti rugi sebesar 40.000 yen atau sekitar Rp 4,4 juta pada tamu tersebut. Mereka mengaku alami kerugian karena bau amis yang ditimbulkan. Bau amis ntu bahkan kagak kunjung hilang meskipun kamar sudah dibersihkan. Akibatnye, pihak hotel ntu kagak bisa menyewakan kamar ntu pada tamu lain. Sementara dari pihak tamu hotel kagak mau membayar ganti rugi. Alasannye karena tamu ntu kagak yakin bakalannye ada tamu yang menyewa kamar hotel secara terus menerus.

Emotion: disgusted
Kebiasaan orang Indonesia kan kalo kentut sembarangan trus suaranye gede pasti dianggep kaga sopan. Mangkanye orang banyak nyang suka sungkan buat kentut sembarangan. Tapi, namanye emang buat tinggal di Indonesia mah sopan santunye masih kuat banget. Kalo emang udeh kebelet ya mendingan ijin aja keluar. Ya cari momen nyang enak kalo emang udeh kebelet tapi seenganye jangan ampe bersuara biar orang kaga begitu keliatan kalo kite kaga sopan. Kalo emang terlanjur kelepasan kentut di tempat umum tuh yauda kaga ada salahnye buat minta maap. Karna ya emang pada dasarnye kan kurang sopan ketut di depan umum. Trus abis itu kite jangan lagi deh diulangin.

Emotion: shame
WhatsApp ngêjadi salah atu aplikasi obrolan nyang banyak digunain ama masarakat Indonèsia. Sêring kita ngêdapêt pêsên atau bahkan tèlpon dari nomor ora dikênal. Pastiin êluh ora ngadêpinnyah sêorang diri. Sêgasik mungkin, libatin orang nyang êluh pêrcaya. Misalnyah, guru, orang tua, têmên, pasangan, rêkan, pihak nyang bêrwajib. Kalu diadêpin barêng, êluh bakal ngêdapêtin kêsêmpêtan nyang lêbih gêdé buat nyêlêsèin masalah dêngan lêbih baèk. Unjukin pêsên-pêsên ancêman nyang ditujuin kêpada êluh ama pastiin orang kêpêrcayaan êluh ngetauin siapah nyang ngirim pêsên-pêsên onoh. Kalu pêsên onoh mulè ngêganggu êluh, mangka pêngguna bêrhak buat ngaduinnyah. Kalu pêlaku udah ngêliwatin batês ama bênêr-bênêr ngêganggu kêantêngan êluh, mangka sigrah ngadu kê kantor polisi. 

Emotion: fear
Kegagalan dalam keluarga, Kehancuran dalam keluarga merupakan hal yang tentu sangat dihindari oleh banyak orang di dunia ini. Namun kenyataannya ada banyak keluarga yang berantakan dan mengalami kegagalan, perceraian dan kekerasan dalam rumah tangga adalah kejadian yang paling sering terjadi. Kegagalan ini tentu membuat orang yang mengalaminya sangat stres, tertekan, bahkan depresi berat. Apalagi kebanyakan kasus-kasus depresi merupakan akibat akumulasi persoalan keluarga yang tak kunjung selesai. Jika kamu pernah mengalami hal ini, kamu harus bisa belajar untuk menerima dan memaafkan apa pun yang telah terjadi. Bagaimanapun, masa lalu tak bisa kamu ubah. Namun kamu bisa merancang masa depanmu untuk lebih baik lagi.

Emotion: sad
Belom lama ini pan kereta api juga udeh mulai bagus nih, udeh mulai diperhatiin ama pemerintah, jalur buat naek juga udeh dikasih garis antrian. Tapi, herannye masih banyak aja orang nyang kaga paham, sengaja kaga mao baca aturan.  Selaen kaga mau ngantri, orang Indonesia juga punya kelemahan kaga mao baca. Banyak orang nyang kaga mao baca trus pas dikasi tau juga ngotot. Nah , jadinye berantem lagi. Aye juga pernah tuh kaya gitu, cuma karna ada aparat di dalem kereta, orang nyang salah akhirnye ngalah juga. Menurut aye, mau dibagusin kaya gimana juga kalo orangnye kaga mao berubah ya tetep aja semraut.

Emotion: angry
Setiap manusia sering kali merasa jijik jika melihat sesuatu yang kagak disukainye ntu. Merasa jijik, atau takut muntah umumnye ntu dianggap normal. Namun, jika rasa jijik, dan takut yang dialami terasa berlebihan, bahkan sampai terus-menerus memikirkannye, bisa jadi ntu orang mengidap emetophobia. Emetophobia adalah fobia yang ditandai dengan perasaan takut berlebihan saat melihat muntah, atau menyaksikannye seseorang yang sedang muntah. Bahkan, memikirkan seseorang yang sedang muntah aje dapat membuat penderita emetophobia merasa sangat cemas. Selain ntu, emetophobia juga bisa membuat penderitanye ntu takut mengidap penyakit. Emetophobia dapat mengganggu aktivitas sehari-hari penderitanye. Misalnye, penderita fobia ntu bakalannye menghindari naik mobil karena takut mengalami mabuk perjalanan dan muntah. Selain ntu, mereka juga bakalannye berhati-hati dalam memilih ganyeman agar kagak muntah. Bahkan, kagak sedikit penderita emetophobia yang merasa takut ke kamar mandi karena ketakutan bisa melihat bekas muntah orang lain.

Emotion: disgusted
Sekarang aye mau kasih tau nih, gimana si cara buat nabung kalo mao beli sesuatu. Kebeneran pan pemasukan aye dari uang jajan ama bantu-bantu warung kalo lagi libur kuliah. Nah jumlahnye pasti bakal ketauan kan, dari uang jajan berapa nyang harus aye sisihin trus dikurang dari sisa nyang ntar dapetnye dari bantuin Babeh. Nah abis ntu, kite tentuin deh ape nyang mau dibeli ato blom tau ya buat dana darurat aja, nah kalo begitu aye kaga nyekek banget tuh duit jajan, dari Rp. 50.000,- paling aye pake cuma Rp. 30.000,- . Kalo udeh kekumpul dalem sebulan trus ditulis dah tuh bulan ini dapet berape, trus tiap bulan diitung, kalo mau keluarin uang juga diitung supaya tabungan kite tuh ga abis pisan.

Emotion: happy
Penghargaan juga bentuknye kaga selalu hadiah, bisa juga kan rasa perhatian juga pernghargaan nyang orang laen kasih ke kita. Aye tuh betah banget ama team-team futsal aye sejak SMA ampe kuliah karna kite tuh bener-bener sedeket itu dan saling dukung satu sama laen. Penghargaan nyang kaga bisa banyangin sebelumnya karna kite pada deket satu sama laen. Kaga ada batesan dan saling jaga satu sama laen, nah pas ada nyang cedera pas lagi latihan ato tanding juga kita berbondong-bondong buat dukung ama nemenin. Dari situ aye belajar banyak, kalo penghargaan tuh kaga cuma lewat piala cuma rasa kasih sayang sama peduli tuh nyang jauuh lebih berharga.

Emotion: happy
Saya pernah operasi pengangkatan amandel sekitar tahun 2006 disebuah rumah sakit. Sebelumnya saya belum pernah dioperasi. Sebelum operasi saya di minta puasa, setalah sampai di rumah sakit cek tekanan darah atau lupa apa saja waktu itu. Setelah itu saya dibaringkan di ranjang dorong dimasukkan ke ruang operasi, ingatan terakhir saya yaitu melihat lampu kamar operasi, saya waktu itu dibius total, perasaan saya baru saja tutup mata tapi saya lihat jam sudah pukul 3 sore saya masuk kamar sekitar pukul 10 pagi. Berarti hampir 5 jam saya pingsan. Setelah sadar mulut dan tenggorokan terasa sakit sekali bahkan untuk menelan ludah atau minum seteguk air, bibir saya Jontor semua seperti ikan mas akibat dijepit mungkin waktu operasi. Seminggu saya hanya bisa makan bubur dan air.

Emotion: fear
Tapi menurut aye emang sekolah zaman aye kecil tuh kaga aman. Masalahnye kita aja bisa digaplokin ama guru sendiri. Kalo kitw ngobrol ato ngapain kite bisa digamparin. Pas aye sadar tuh dulu ajaran kaya gitu kaga bener, masa guru berhak ngehajar murid. Trus guru juga masih suka ngerokok tuh di dalem kelas. Aye aja udeh 2 kali kena gampar, udeh gitu gamparnye kenceng. Mao anak cewe mao anak cowo kaga dibedain tuh gamparannye. Aye fikir tuh zaman dulu bener-bener kejem banget dah, padahal itu masih sekolah SD. Tapi, udeh diperlakuin kaya orang gede aje. Mangkanye ampe sekarang kaga pernah aye lupain tuh pendidik-pendidik nyang kaga ngelindungin muridnye.

Emotion: angry
Ikan nyang sêgêr kudu ngêmilikin mata nyang bulêt, ora bêkabut, kêring, ama cêkung. Insangnyah kudu mèrah cèrah, ora gêlap, atau bêlêndèr. Ikan go kudu lêmbap ama kênyêl, bukannyah lêmbèk. Bau laut pada ikan onoh normal, tapi ora dêngan bau amis. Bau amis ikan go bisa disêbabin karna ikan ngandung baktèri. Baktèri onoh ngêluarin jat amino volatil wayah kêna udara. Jat onoh bisa ngasilin bau amis pada awak ikan. Jadi, mangkin lama ikan kêna udara, mangkin banyak jat amino volatil nyang dihasilin ama kêmungkinan ngasilin bau amis nyang lêbih tinggi. Mêski bau amis, kalu êluh ngêmilih ikan nyang sêgêr dêngan pêngolahan nyang têpat, wayah dikonsumsi sêcara rutin ikan onoh ngasih sêjumlah manpaat buat kêsèhatan awak.

Emotion: disgusted
Amir tampak ngabadiin momèn salah atu têmênnyah nyang lagi rêsêp nikmatin hidangan di pèsta pêrkawinan. Sêudah nyantêp gêgarêsan, lanang ênih lanjut ngêgarês ès krim sêmbari minum sirop strobèri. Tapi, hal nyang ora kêduga têrjadi wayah sêorang pêlayan kètring nyang bêrada di pèsta pêrkawinan onoh nyampêrin salah atu têmênnyah nyang makè kêmèja biru tua. Lalu, tampak sêorang pêlayan kètring onoh dêngan sopan ngajak têmênnyah onoh buat sigrah ngêriung di arèa dapur karna atasan dari pêmilik kètring ngêgêroin mêrèka sêmuah. Pêlayan onoh ora tau bahwa lanang nyang diajaknyah adalah tamu undangan, bukan sêsama pêlayan kètring nyang bêgawè. Sêmuah ênih têrjadi karna pakèan ama kêmèja nyang mêrèka gunain sama pêrsis. Puguh ajah sêmuah têmên-têmên lanang onoh langsung kêtawa nyaring sêmbari ngêgarês ès krim mêrèka sêudah nyaksiin aksi ora kêduga dari pêlayan kètring onoh. Sêmêntara têmênnyah nyang dikira pêlayan kètring milu kêtawa sêmbari nutupin mukanyah dêngan jêngah.

Emotion: shame
Sama aja kayak fobia yang laen, kalo fobia udah ngeganggu kerjaan, kita kudu pereksain. Soalnya, kalo kelamaan bisa bikin badan ama mental kita kagak waras. Kita udah bener-bener kudu pereksa kalo udah ada banyak gejalanya. Gejala atawa ciri-ciri orang yang autophobia itu bisa jadi kelewat kuatir kalo ditinggal sendirian. Orang kayak gini takut sama yang belom tentu bakal kejadian, udah kepikiran banget. Kalo udah ketakutan gitu biasanya badannya ngerengked, mandi keringet, dadanya nyeri, puyeng, enek, ama sesek napasnya. Gejala-gejala bisa muncul pas jia tau bakalan sendirian nanti. Jadi, baru dikasih tau bakal ditinggal sendiri, jia udah ngeri duluan. Pas udah sendirian kadang berasa ada yang mau neror. Kalo udah gitu, rasanya pengen cepet keluar atawa pegi dari tempat itu.

Emotion: fear
Pêgi dari lokasi kêntut adalah trik nyang paling sêring digunain ama dikênal dêngan istilah 'crop dusting' (pênyêmprètan hama). Kalu êluh kêntut di muka umum ama ora bisa ngindarinnyah, sigrah tinggalin lokasi. Kalu êluh ora bisa ninggalin ruangan têmpat êluh bêrada, cobalah buat bêpindah dari atu lokasi kê lokasi laènnyah. Orang laèn ora bakal nyadarin bahwa êluh bêtanggung jawab atas aroma kurang sêdêp onoh kalu êluh ora bêrada di sumbêr bau. Kalu êluh ngêrasa bakal kêntut, lêpasin angin onoh wayah lagi bêjalan ampè baunyah nyêbar kê ruang nyang lêbih gêdé. Bakal lêbih baèk kalu êluh ninggalin ruangan kalu ngêrasa pèngèn buang angin. Kalu ngêmungkinin, tinggalin ruangan sêudah ngêlêpasin gas dalêm pêrut.

Emotion: shame
Pengalaman yang suka bikin ati gerenyem atau menyedihkan, ya ntu tiap abis selesai lebaran Idhul Fitri. Selalu sedih tiap mudik pulang kampung ke rumah nenek aye di Cerbon, kan ntu nginep dah tuh ye berape hari. Lumayan dah semingguan, nginepnye rame-rame bareng sodara-sodara, tante, dan om. Rasanye girang bener dah kumpul rame-rame begitu, kaga tau nape kayanye kalo lebaran di Cerbon berasa banget lebarannye, tapi kalo lebaran di Jakarta sebenernye enaknye keliling kemane-mane rumah-rumah sodara. Tapi suka juga aje sama suasana di Cirebon. Nah setiap mau usai seminggu aye rasanye sedih banget dah, udeh pade mau bubar pulang ke rumahnye masing-masing, nah aye selalu pulang belakangan, jadi aye bener-bener ngerasa sedih dan kaya sumpek aje gitu.

Emotion: sad
Di mana-mana masih jarang aye temuin toilet buat orang tunanetra, kalo dia salah masuk toilet kan dia bisa malu, trus kalo ada orang nyang kaga tau tapi nyangkanye orang cabul gara-gara masuk toilet kan bahaya. Perlu juga lah dikasih tanda di tulisannye khusus orang nyang kaga bisa ngeliat, kasianan biar mereka tuh kaga ngerasa dibedain. Biar di mana-mana tuh mereka bisa bebas pegih-pegih sendiri karna udeh di dukung juga buat orang tunanetra biar lebih mandiri. Belom tentu di jalan mereka ketemu orang bae nyang mau nuntun kalo lagi kesusahan. Mudah-mudahan lebih diperhatiin lagi dah buat penulisan tanda toilet di wc umum.

Emotion: shame
Ayat 2 berbunyi temuan yang kagak dilaporkan oleh penemunye harta karun ntu apebila peninggalan sejarah dapat diambil alih oleh pemerintah dan/atau pemerintah daerah setempat. Kemudian Pasal 26 mengatakannye setiap orang dilarang melakukan pencarian harta karun yang merupakannye bagian dari cagar budaya atau yang diduga cagar budaya. Baik dengan cara mencarinye dengan penggalian, penyelaman, dan/atau pengangkatan di darat dan/atau di air, kecuali dengan izin pemerintah atau pemerintah daerah setempat yang udeh bolehin baru dah tuh bisa dilakukannye ntu pencarian. Dwi Cahyono resah jika perburuan benda-benda bersejarah itu terus dibiarkan, maka hampir mustahil bagi para arkeolog untuk meneliti serta mengungkap peradaban besar di Indonesia yang terjadi di masa lampau.

Emotion: surprise
Usai ngêjadi inspèktur upacara pada acara Gêrakan Nasional Pêlopor Kêselamatan Bêrlalu Lintas di halaman Mapolres Langsa pada Minggu, 26 Januari 2014, Walikota Langsa, Usman Abdullah, langsung ngêlakuin inspèksi ngêdadak kê RSUD Langsa nyang kêsekian kalinyah buat ngêliat langsung kêsiapan pêtugas medis ngêlayanin masarakat. Wayah ngunjungin ruang pêrawatan Bêdah-B, Usman Abdullah nêmuin sumur nyang kêliatan cêbrik. Diah langsung ngêrêsikin dèwèk sumur onoh sêlama lêbih kurang sêtêngah jêm. Kêpada manajêmèn RSUD Langsa, têrutama pêtugas kêrêsikan, diah ora bosên-bosênnyah ngingêtin buat sêlalu ngêjaga kêrêsikan. Diah ngaku hèran, udah bêulang kali disidak kê rumah sakit onoh, tapi sêlalu baè ditêmuin jamban nyang cêbrik. Usman Abdullah minta kêpada Kêpala Tata Usaha, Ali Musafah, biar pêtugas bagian kêrêsikan ditêgor, bahkan pêrlu dikasih sanksi. Kalu ora dihirauin, lêbih baèk diganti ajah.

Emotion: disgusted